b'\n_START_ARTICLE_\nPlanche des Belles Filles\n_START_PARAGRAPH_\nPlanche des Belles Filles je 1.148 metrov visoki vrh v francoskih Vogezih. Nahaja se na ozemlju ob\xc4\x8dine Plancher-les-Mines (departma Haute-Sa\xc3\xb4ne). V neposredni bli\xc5\xbeini vrha le\xc5\xbei istoimensko smu\xc4\x8darsko sredi\xc5\xa1\xc4\x8de, do katerega je speljana cesta iz Plancher-les-Mines, le-ta se nahaja jugozahodno od vrha, na ozemlju departmaja Haute-Sa\xc3\xb4ne, v bli\xc5\xbeini meje z ozemljem Belfort.\n_START_SECTION_\nKolesarstvo\n_START_PARAGRAPH_\nPlanche des Belles Filles je vsako leto junija ciljno prizori\xc5\xa1\xc4\x8de kolesarske dirke Les Trois Ballons s kratkim vendar zahtevnim 5,5 km dolgim vzponom s povpre\xc4\x8dno 9,5% naklonino, z ob\xc4\x8dasnimi razdelki zlasti na za\xc4\x8detku vzpona tudi do 14%. Zmernej\xc5\xa1i je le zadnji kilometer, s 7% naklonom._NEWLINE_Planche des Belles Filles bo 7. julija 2012 ciljno prizori\xc5\xa1\xc4\x8de tudi 7. etape 99. kolesarske dirke po Franciji. Ob adaptacijskih delih na cesti, potrebnih za organizacijo Toura, je pri\xc5\xa1lo tudi do ostrih nasprotovanj s strani okoljevarstvenega gibanja z utemeljitvijo, da dela niso bila predmet predhodnih posvetovanj, da niso v skladu s predpisi urbanisti\xc4\x8dnega na\xc4\x8drtovanja. Poleg tega naj bi dela povzro\xc4\x8dila degradacijo okolja, sam kraj pa se nahaja v neposredni bli\xc5\xbeini naravnega rezervata Ballons Comtois, podprtega z Naravo 2000.'